รีวิวนี้จะเป็นรีวิวห้องอาหารเช้าบุฟเฟ่ที่นายลักกี้ได้ไปพักมานะครับ และอาหารของที่นี่มีให้เลือกเยอะมากมายหลายชนิดมาก เลยต้องมาแชร์กันซักหน่อย
และห้องอาหารเช้าบุฟเฟ่ของโรงแรมที่ผมจะมารีวิวในวันนี้คือ

ห้องอาหารเช้าของโรงแรม Hôtel de la Paix  ครับ ^^

ที่ตั้ง : โรงแรม Hôtel de la Paix 
การเดินทาง : จากสี่แยกชะอำให้เลี้ยวเข้าไปทางชายหาด ระหว่างทางจะเจอ Family Mart ให้เลี้ยวเข้าซอยด้านซ้ายใกล้ๆกัน ขับตรงไปประมาณ 5 ก.ม. จะเจอโรงแรมอยู่ทางด้านซ้ายมือ

โรงแรม Hôtel de la Paix ถือได้ว่าเป็นโรงแรมระดับ 5 ดาว ที่ราคาพักต่อคืนนั้นใน Website ของทางโรงแรมห้อง STUDIO นั้นตกคืนละ 6000++ เลยทีเดียว
โชคดีที่นายลักกี้ได้ออกไปร่วมทริปกับ Chill FM 89 เลยได้พักที่นี่แบบฟรีๆเลย ฮิฮิ
บรรยกาศของโรงแรมนี้จะให้ความเป็นส่วนตัวแบบที่สุดของที่สุด ชายหาดที่แทบจะไม่มีคนกับห้องกว้างและใหม่ด้วยเทคโนโลยีที่ทันสมัย ทำให้อยู่แล้วสุขใจมากๆ

ในส่วนของห้องอาหารนี้ ก็จะเป็นห้องอาหารขนาดใหญ่เลย มีที่นั่งทั้งแบบในร่มและในห้องแอร์สามารถเลือกนั่งได้ตามใจชอบ
และของกินของที่ห้องอาหารนี้ ขอบอกเลยว่ามีเยอะมากๆ
ไลน์อาหารข้างนอกนั้นก็จะเป็นพวกอาหารทำร้อนๆ เช่น
1. ไลน์อาหารเช้าพวกไส้กรอก แฮม ข้าวต้ม พวกนี้ก็จะรสชาติตามมาตรฐาน มีความสะอาดน่ากินมากๆ
2. ไลน์อมเล็ต อันนี้สามารถสั่งเซฟทำกันได้แบบร้อนๆเลย สามารถเลือกใส้และไข่ได้ตามใจชอบ ทานแล้วอร่อยหวานไข่จริงๆ
และไลน์อาหารข้างในห้องแอร์นั้นก็จะเป็นพวกเมนูของเย็นๆมากกว่า เช่น
1. ขนมจีบ-ซาลาเปา จากการที่ได้ชิมน่าจะเป็นของสุรพลฟู๊ดนะ อร่อยตามาตรฐาน
2. แฮมแบบต่างๆ มีให้เลือกกินกันตั้ง 5 ชนิดเลย ชอบๆ มันส์อร่อยมาก
3. คอนเฟลกอาหารเช้า, ขนมปังปิ้ง, เค้กของหวาน ของที่นี่ก็จะมีให้เลือกมากมายหลากหลายด้วยกัน ชิมแล้วรสชาติ OK เลย
4. เครื่องดื่ม นั้นก็จะมีพวกน้ำผลไม้เป็นหลัก และเป็นน้ำผลไม้ที่สดใหม่อร่อยกว่าตามรร.ทั่วไปด้วยนะผมว่า
(ดูรายลัดเอียดเพิ่มเติมได้จากรูปที่ลง)

สรุปคะแนนตามความคิดเห็นของผม (เต็ม 5 คะแนน)
รสชาติ : 4.5 = รสชาติโดยรวมๆแล้วอร่อยได้ตามมาตรฐานเลย และมีตัวเลือกให้กินเยอะมากๆ
บรรยากาศ : 4.5 = ห้องอาหารนั่งสบาย มองออกไปแล้วเห็นทะเล เพลินๆ
บริการ 5 : บริการทันใจ ใส่ใจลูกค้า
ราคา : - = ราคาอันนี้มันมาพร้อมห้องพัก และมีคนจ่ายให้ เลยคุ้มค่า แต่ถ้าคิดจะมาเองคงจะยากเพราะ ต่อคืนแพงใช้ได้เลย ToT

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 15 / 12 / 55
